Tsjekkias herrelandslag i ishockey

Historie

I VM og OL fikk Tsjekkia være i verdenstoppen, mens Slovakia måtte begynne i de lavere divisjonene. Allerede fra starten ble det klart at Tsjekkias landslag var sterkere en Slovakias landslag, og det var først på slutten av 1990-tallet at Slovakia kom opp på samme nivå som Tsjekkia. Tsjekkia vant sin første VM-medalje som ny stat allerede i 1993, da de tok bronsemedaljen i VM i Tyskland. Det første gullet kom i verdensmesterskapet i 1996 i Wien, da Canada ble slått 4-2 i finalen. Tsjekkia dominerte verdensishockeyen på herresiden på slutten av 1990-tallet og begynnelsen på 2000-tallet, med OL-gull i 1998 og tre strake VM-gull: i 1999 i Norge, 2000 i Russland og 2001 i Tyskland. Deretter drøyde det til VM 2005  før Tsjekkias neste, og foreløpig siste VM-gull kom. Året etter, i 2006 i Riga i Latvia tapte de VM-finalen mot Sverige hele 4-0.

Rivalisering

Tsjekkia har to store rivaler; Russland og Slovakia. Mens rivaliseringen med Russland stammer fra den politiske rivaliseringen mellom Tsjekkoslovakia og Sovjetunionen, har naborivaliseringen med Slovakia en mer fredelig og broderlig karakter.

Slovakia

I likhet med den fredelige oppløsningen av Tsjekkoslovakia så har rivalisering mellom Tsjekkia og Slovakia en fredelig og broderlig karakter. Rivaliseringen føles mere fra slovakisk side grunnet deres status som «Tsjekkias lillebror», mens tsjekkernes hovedrival er Russland (som av historiske grunner har en langt mere fiendtlig karakter). 
Tsjekkia har møtt Slovakia mange ganger i VM- og OL-sammenheng siden Slovakia rykket opp til A-gruppen i 1996. I starten var nivåforskjellen mellom dem forholdsvist stor: under vinter-OL 1994 vant Tsjekkia 7−1 i kampen om femteplassen, ved ishockey-VM 1997 vant de 3−1, i VM 1998 1-0 og i VM 1999 8−2.
Ishockey-VM 2000 ville for alvor forsterke rivaliseringen, da Slovakia på overraskende vis nådde finalen og møtte Tsjekkia, som var regjerende OL- og verdensmestre. De hadde møttes tidligere i turneringen hvor Tsjekkia slo dem 6-2, og finalen ble ikke særlig annerledes: til trods for et tappert slovakisk comeback vant Tsjekkia kampen 5−3.
Etter mange turneringer med tsjekkisk dominans ville Slovakia endelig klare å slå tilbake da de møttes to ganger under VM 2003. Først møttes de i deres siste mellomrundekamp, hvor mål av Ľubomír Višňovský, Pavol Demitra og Ladislav Nagy sørget for uavgjort 3-3 mot tsjekkerne (hvilket betød at Slovakia vant gruppen med bedre målforskjell). De møttes igjen i bronsefinalen, hvor Slovakia sjokkerte ved å slå tsjekkerne 4-2 etter mål av Šatan, Jozef Stümpel, Peter Bondra og Demitra og dermed sikre bronsemedaljen.
Etter det ville den tsjekkiske dominansen fortsette. Med unntakelse av en slovakisk 3-2-seier i mellomrunden under VM 2007 har Tsjekkia vunnet de fleste dueller i VM-sammenheng. Ved VM 2005 tapte de 1-5, i 2009 ble de knust 8-0 og i 2011 tapte de 2-3 under VM på hjemmebane. Den neste slovakiske seieren skulle først komme i 2012, da Slovakia og Tsjekkia møttes i semifinalen. Det stod lenge 1-1 mellom, men Slovakia ville trekke det lengste strået da Šatan sendte dem i ledelsen med et mål i undertall, og kampen endte 3-1 etter et siste mål av Libor Hudáček. Mens tsjekkerne vant bronsefinalen tapte Slovakia finalen til Russland.
Især er den tsjekkiske dominansen sterk i OL-sammenheng. I 2006 ble Slovakias sterke OL-turnering stoppet i kvartfinalen etter en tsjekkisk 3-1-seier, hvoretter de til sist avsluttet turneringen med en bronsemedalje. I 2010 vant tsjekkerne igjen over Slovakia med samme margin, denne gang i gruppespillet. De skulle møtes igjen i OL 2014, da de skulle kvalifiseringskamp om avansement til kvartfinalen. Til tross for en 4-0-ledelse klarte slovakene gjennom Marián Hossa og Tomáš Surový å kjempe seg inn i kampen igjen med tre mål på 10 minutter, men comebacket ble knust da Tsjekkias kaptein Tomáš Plekanec punkterte kampen med et mål i tomt bur. Kampen endte 5-3, og Tsjekkia avanserte til kvartfinalen hvor de tapte til USA.